
Vyjadrenie rady školy:
Rada školy odporúča schváliť – neschváliť 
správu o výsledkoch a podmienkach výchovno-vzdelávacej činnosti za školský rok 2025/2026 


......................................................................
Predseda RŠ pri MŠ Dlhá Ves


Stanovisko zriaďovateľa:
Obec Dlhá Ves
schvaľuje – neschvaľuje
 správu o výsledkoch a podmienkach výchovno-vzdelávacej činnosti za školský rok 2025/2026

                                         .............................................................................
Tomáš Novák, starosta obce

Základné identifikačné údaje o škole
Názov školy a úplná adresa školy: Materská škola , Hlavná č. 42 , Dlhá Ves  049 55
Okres: Rožňava 
Telefon: 058/ 7928 289 
e-mail: ms.dlhaves@gmail.com
Zriaďovateľ MŠ -  kontaktné údaje: Obec Dlhá Ves 
Telefon: 058/ 788 5813                            e-mail: obec.dlhaves@gmail.com
Webové sídlo: www.msdlhaves.sk
Titul , meno a priezvisko riaditeľa školy: Alena Bartóková
Časový rozpis prevádzky MŠ za školský rok 2025/2026
Prevádzka v materskej škole je celodenná od 7.30 – 15.00 hod.
V školskom roku 2025/26 je zapísaných 13 detí .
Prerušenie prevádzky 
Prevádzka v materskej škole bola prerušená počas prázdnin a to jesenné, vianočné, jarné. 
Štatistické údaje o materskej škole k  30. 6. 2026
Výchovná starostlivosť: celodenná, jednotriedna 
Trieda: slovenská 
Veková štruktúra detí: od 3 do 6 rokov 
Celkový počet tried  v MŠ: 1 
Počet detí: 13

Materská škola Dlhá Ves je jednotriedna materská škola poskytujúca predprimárne vzdelávanie deťom vo veku od troch do šiestich rokov.
Materská škola poskytuje kvalitné predprimárne vzdelávanie v súlade so Štátnym vzdelávacím programom a Školským vzdelávacím programom „Zvedavá včielka“. Cieľom je pripraviť deti na úspešný vstup do základnej školy a podporovať ich osobnostný, emocionálny, sociálny, pohybový a intelektový rozvoj.
 V školskom roku 2025/2026 navštevovalo materskú školu 13 detí, z toho 4 deti plnili povinné predprimárne vzdelávanie.
Priemerná dochádzka za školský rok bola 10 detí. 4 deti plnili povinné predprimárne vzdelávanie.
Výchovno-vzdelávacia činnosť sa uskutočňovala podľa Školského vzdelávacieho programu „Zvedavá včielka“, ktorého hlavným zameraním je environmentálna výchova, zdravý životný štýl, rozvoj sociálnych kompetencií, samostatnosti, tvorivosti a pozitívneho vzťahu k prírode.
Škola vytvára bezpečné, podnetné a priateľské prostredie, rešpektuje individuálne potreby detí .

Víziou Materskej školy Dlhá Ves je vytvárať prostredie, v ktorom sa každé dieťa cíti prijaté, bezpečné a rešpektované. Škola podporuje harmonický rozvoj osobnosti dieťaťa, rozvíja jeho prirodzenú zvedavosť, tvorivosť a pozitívny vzťah k učeniu prostredníctvom hry, zážitkového učenia a spolupráce.
Adaptácia detí
V úvode školského roka sa pozornosť venovala najmä adaptačnému procesu detí, predovšetkým najmladších a novoprijatých. Väčšina detí sa úspešne adaptovala na nové prostredie, denný režim a kolektív. U niektorých detí sa adaptačné ťažkosti prejavovali zvýšenou citovou labilitou a potrebou individuálneho prístupu, čo sa postupne zmiernilo vďaka citlivému a podpornému prístupu učiteľky.
V dennom poriadku sme vymedzili striedanie činností, ktoré sa týkajú životosprávy a ďalších činností, ktoré zabezpečujú plynulý rozvoj dieťaťa. Poskytli sme deťom priestor pre pokojný, bezpečný, zmysluplný, aktívny a tvorivý pobyt v materskej škole. 
Denný poriadok obsahoval nasledovné organizačné formy dňa: hry a hrové činnosti, pohybové a relaxačné cvičenia, pobyt vonku, odpočinok, činnosti zabezpečujúce životosprávu, výchovno-vzdelávacie aktivity.
 Obsahom organizačných foriem dňa v MŠ boli činnosti dieťaťa a spoločné činnosti učiteľa a dieťaťa. 
Pri striedaní denných činností sme rešpektovali: pravidelnosť, dôslednosť, bezstresové prostredie.
V materskej škole sú vytvorené veľmi dobré vzťahy medzi deťmi a dospelými, vládne tu priaznivá klíma.

Výchovno-vzdelávacia činnosť
Výchovno-vzdelávacie aktivity boli realizované formou hier, zážitkového učenia a riadených aj spontánnych činností. Vzhľadom na heterogénne zloženie triedy sa uplatňovala diferenciácia úloh a individuálny prístup k deťom. Staršie deti boli vedené k samostatnosti, zodpovednosti a spolupráci, mladšie deti k osvojovaniu základných hygienických, sebaobslužných a sociálnych návykov.
Zamerali sme sa na zdokonaľovanie grafomotorických zručností detí prostredníctvom vhodných cvičení a aktivít.
Naďalej sme venovali pozornosť rozvoju grafomotorických zručností detí.
Rozvíjané boli všetky vzdelávacie oblasti:

Jazyk a komunikácia
Počas školského roka sa systematicky rozvíjali komunikačné schopnosti detí, slovná zásoba, správna výslovnosť a schopnosť vyjadrovať vlastné myšlienky a pocity. Deti pracovali s detskou literatúrou, počúvali rozprávky, učili sa básne, riekanky a piesne. Rozvíjala sa predčitateľská gramotnosť, orientácia v knihách a záujem o čítanie.
Predškoláci dosiahli primeranú úroveň pripravenosti na osvojovanie čítania a písania. Zvýšená pozornosť bola venovaná deťom s menej rozvinutými komunikačnými schopnosťami.
Odporúčania: pokračovať v rozvíjaní slovnej zásoby, správnej výslovnosti a rozprávačských schopností prostredníctvom dramatizácie, rozhovorov a práce s knihou.

Matematika a práca s informáciami
Deti si osvojovali základné matematické predstavy prostredníctvom hier, manipulácie s predmetmi a riešenia praktických situácií. Rozvíjali orientáciu v priestore, porovnávanie množstva, triedenie, usporadúvanie a logické myslenie.
Predškoláci zvládali základné matematické operácie primerané veku, orientovali sa v čase a priestore a riešili jednoduché problémové úlohy.
Odporúčania: viac využívať bádateľské aktivity a digitálne pomôcky primerané veku detí.

Človek a príroda
Environmentálna výchova bola jednou z hlavných priorít školy. Deti pozorovali prírodu počas všetkých ročných období, učili sa chrániť životné prostredie, triediť odpad a starať sa o rastliny. Využívali sa vychádzky, pobyt vonku a zážitkové učenie.
Deti získali primerané poznatky o živej i neživej prírode, počasí, zvieratách a rastlinách.
Odporúčania: pokračovať v realizácii environmentálnych projektov a praktických činností.

Človek a spoločnosť
Pozornosť bola venovaná rozvíjaniu sociálnych vzťahov, kultúrnych návykov, úcte k druhým, spolupráci a dodržiavaniu pravidiel. Deti sa oboznamovali s tradíciami, sviatkami a životom v obci.
V kolektíve sa vytvárali pozitívne medziľudské vzťahy a prosociálne správanie.
Odporúčania: naďalej podporovať rozvoj empatie, spolupráce a riešenia konfliktov pokojnou komunikáciou.

Človek a svet práce
Deti získavali praktické zručnosti pri sebaobsluhe, pracovných a tvorivých činnostiach. Zapájali sa do jednoduchých pracovných aktivít, starali sa o poriadok vo svojom okolí a osvojovali si základné pracovné návyky.
Rozvíjala sa jemná motorika, samostatnosť a zodpovednosť.
Odporúčania: častejšie zaraďovať pracovné aktivity s prírodným materiálom.

Umenie a kultúra
Deti sa zapájali do výtvarných, hudobných, pohybových a dramatických aktivít. Rozvíjala sa ich tvorivosť, estetické cítenie a fantázia. Zúčastnili sa kultúrnych podujatí organizovaných školou aj obcou.
Veľký záujem prejavovali o spev, tanec a výtvarné činnosti.
Odporúčania: pokračovať v organizovaní kultúrnych vystúpení a tvorivých dielní.

Zdravie a pohyb
Každodenne boli realizované zdravotné cvičenia, pohybové hry a pobyt vonku. Deti si osvojovali hygienické návyky, zásady zdravého životného štýlu a bezpečného správania.
Rozvíjala sa hrubá motorika, koordinácia pohybov, obratnosť a vytrvalosť.
Odporúčania: rozšíriť ponuku pohybových aktivít a športových hier.

Sociálno-emocionálny rozvoj
Deti boli vedené k dodržiavaniu pravidiel spolužitia, k vzájomnej pomoci, tolerancii a rešpektu. Staršie deti prirodzene pomáhali mladším, čím sa podporovala pozitívna sociálna klíma v triede. Postupne sa zlepšovala schopnosť detí riešiť konflikty primeraným spôsobom.

Povinné predprimárne vzdelávanie plnili štyri deti. Počas školského roka bol ich rozvoj systematicky sledovaný a podporovaný.
Predškoláci dosiahli primeranú úroveň školskej pripravenosti v oblasti komunikácie, grafomotoriky, matematických predstáv, sociálnych zručností, samostatnosti a pracovných návykov. Boli vedení k samostatnému riešeniu úloh, dokončeniu začatej činnosti a zodpovednosti za vlastnú prácu.
Deti boli pripravené na úspešný vstup do základnej školy.

Prehľad realizovaných aktivít v MŠ a prezentácie školy na verejnosti
Deťom sme spríjemnili chvíle aktivitami výchovno-vzdelávacej činnosti podľa plánu práce:
· Deň jablka - deti sa zapojili do aktivít zameraných na poznávanie jabĺk. Prostredníctvom hier, rozhovorov, ochutnávky a tvorivých činností spoznávali význam ovocia pre zdravie a rozvíjali svoje zmyslové vnímanie.
· Deti zhotovili darčeky pre starých rodičov z príležitosti úcty k starším v mesiaci október
· Deti a rodičia spoločne zhotovili doma „Príšerky z našej záhradky“, ktoré boli vystavené na chodbe MŠ
· Koncert uja Viktora: Farby- Interaktívny koncert bol zameraný na tému farieb. Deti sa prostredníctvom piesní, hudby a pohybových aktivít oboznámili s rôznymi farbami, rozvíjali svoju predstavivosť, hudobné cítenie a aktívne sa zapájali do programu. /november/
· Privítanie Mikuláša v MŠ - deti s radosťou privítali Mikuláša v materskej škole. Pripravili si pre neho básničky a pesničky, za ktoré boli odmenené sladkým balíčkom. Stretnutie prebiehalo v príjemnej a sviatočnej atmosfére.
· Pečenie medovníčkov - spoločne sme piekli a zdobili medovníčky. Deti sa aktívne zapájali do prípravy cesta, vykrajovania tvarov a zdobenia upečených medovníkov. Aktivita rozvíjala ich pracovné zručnosti, kreativitu a priniesla im radosť z predvianočných tradícií.
· Bubnovanie-hudobno-rytmická aktivita bubnovanie priniesla deťom zážitok zo spoločného muzicírovania. Deti si vyskúšali rôzne rytmy, rozvíjali koordináciu pohybov, koncentráciu a zmysel pre spoluprácu v skupine.
· Vianočná oslava a vystúpenie - na pozvanie obce sa deti s rodičmi zúčastnili vianočnej oslavy, kde vystúpili s pripraveným kultúrnym programom. Prostredníctvom piesní, básní a vinšov prispeli k vytvoreniu sviatočnej atmosféry a potešili prítomných návštevníkov.
· Hudobno-divadelné predstavenie - Doremi a Heligón – zapájali sa do spevu, počúvali hudbu a sledovali príbeh plný zábavy a hudobných zážitkov. Aktivita rozvíjala ich hudobné cítenie, rytmické schopnosti, pozornosť, predstavivosť a pozitívny vzťah k hudbe a ľudovým tradíciám. (február)
· Divadelné predstavenie ,,Normenov svet” – deti si pozreli divadelné predstavenie, ktoré im prostredníctvom príbehu a umeleckého zážitku priblížilo hodnoty priateľstva, spolupráce a vzájomného rešpektu. Aktivita podporila rozvoj detskej predstavivosti, emocionálneho prežívania, komunikačných schopností a vzťahu ku kultúre a umeniu. (marec)
· Kompostér Jurko – deti sa oboznámili s významom kompostovania a triedenia biologického odpadu. Prostredníctvom rozprávania, názorných ukážok a praktických činností sa učili, čo patrí do kompostéra a ako môžeme využívať bioodpad z našej záhradky. Aktivita rozvíjala environmentálne cítenie detí, zodpovednosť za životné prostredie a pozitívny vzťah k prírode. (máj)
· Deň Matiek - privítali  mamičky pri príležitosti Dňa matiek s malým programom
· Deň Detí - na Deň detí OÚ usporiadal akciu, kde sa zúčastnili aj deti z materskej školy
· usporiadali sme rozlúčku predškolákov 
Informácie o projektoch, do ktorých je materská škola zapojená:
· Školské mlieko - cieľom je zlepšiť zdravú výživu detí
· Školské ovocie -  taktiež s cieľom zlepšiť zdravú výživu detí

Spolupráca s rodičmi
Spolupráca s rodičmi prebiehala formou každodenného kontaktu, konzultácií a informovania o pokrokoch detí. Rodičia prejavovali záujem o dianie v materskej škole a aktívne spolupracovali pri riešení adaptačných a výchovno-vzdelávacích otázok.

Priestorové a materiálno – technické podmienky školy 
Materská škola má vytvorené primerané priestorové a materiálno-technické podmienky na zabezpečenie výchovno-vzdelávacej činnosti a celodenného pobytu detí v materskej škole. Priestory školy sú priebežne udržiavané, obnovované a podľa potreby modernizované s cieľom vytvárať bezpečné, hygienicky vyhovujúce a podnetné prostredie pre deti.
V priebehu školského roka 2025/2026 došlo k zlepšeniu materiálno-technického a priestorového vybavenia školy. Boli vymenené okná na chodbe a v jedálni, čím sa zlepšili tepelnoizolačné vlastnosti priestorov, ich estetický vzhľad a celkový komfort detí a zamestnancov. Zároveň bola obnovená sociálna miestnosť.
Materiálno-technické vybavenie školy je priebežne dopĺňané podľa aktuálnych potrieb detí a požiadaviek výchovno-vzdelávacieho procesu. Pri výbere učebných pomôcok, hračiek a didaktického materiálu sa prihliada na vekové a individuálne potreby detí, rozvoj ich poznávacích, sociálnych, emocionálnych, pohybových a tvorivých schopností.
Zlepšovanie priestorových a materiálno-technických podmienok školy je dôležitou súčasťou skvalitňovania výchovy a vzdelávania a vytvárania príjemného, bezpečného a podnetného prostredia pre všetky deti.

Celkové zhodnotenie
Výchovno-vzdelávacia činnosť bola počas školského roka úspešne realizovaná. Stanovené ciele Školského vzdelávacieho programu „Zvedavá včielka“ boli splnené. Deti napredovali vo všetkých vzdelávacích oblastiach primerane svojim individuálnym možnostiam.
Silnou stránkou materskej školy bola priaznivá klíma, individuálny prístup k deťom, kvalitná spolupráca s rodičmi a dôraz na environmentálnu výchovu, zážitkové učenie a vytváranie pozitívnych vzťahov.
V nasledujúcom školskom roku bude materská škola pokračovať v podpore kvalitného predprimárneho vzdelávania, rozvíjaní digitálnej gramotnosti primeranej veku detí, podpore inkluzívneho vzdelávania, profesijnom rozvoji pedagogických zamestnancov environmentálneho povedomia a aktívnej spolupráce s rodinou a zriaďovateľom.







